La Aldehuela

La Aldehuela [laldeŬEla] estas municipo en la sudokcidento de la provinco Avilo, en la regiono Kastilio-Leono, Hispanio. Ĝi apartenas al Komarko de El Barco de Ávila-Piedrahíta kaj al la jurisdikcia teritorio de Piedrahíta, en la sudokcidento de la provinco. La loknomo La Aldehuela estas komprenebla etimologie kiel La Domareto. 

200px|eta|maldekstra|La Aldehuela en la provinco Avilo.
250px|eta|maldekstra|Preĝejo.
250px|eta|maldekstra|Brutotrinkujo.
Geografio
Ĝia municipa teritorio estas formata de La Aldehuela, plus 3 kromaj loĝlokoj nome Los Molinos, Las Navas kaj El Rehoyo, plus tri iamaj loĝlokoj, nun senhomaj, nome Solanas del Carrascal, Las Solanillas kaj El Hito. 

Ĝi okupas totalan areon de 17,15 km² kaj laŭ la demografia informo de la municipa censo fare de la INE en 2021, ĝi havis 147 loĝantojn. Ĝi perdis 450 loĝantojn el la mezo de la 20-a jarcento pro migrado al urbaj areoj. Ĝi distas 74 km de Avilo, provinca ĉefurbo.

Ĝi limas kun La Horcajada, Hoyorredondo, Santiago del Collado, Santa María de los Caballeros, Aldeanueva de Santa Cruz kaj Avellaneda. Ĝi estas sur la norda deklivaro de la Sierra de Villafranca sur la valo de la rojo Caballeruelo.

Historio
En Mezepoko okazis reloĝado. La areo apartenis al la Regno Kastilio. La municipo estis integrita en la Senjorlando de Valdecorneja la 27an de Februaro 1444 kun la nomo de Aldehuela de Sancho Benito. Ĉirkaŭ 1497 oni atingis ioman aŭtonomecon. En La Aldehuela naskiĝis en 1527 Fernando de Toledo – kiu estos Superulo de la Ordeno de Malto–, ekstergeedzeca filo de Fernando Álvarez de Toledo, 3a Duko de Alba, kaj de loka muelistino. Tio estos referencita de Lope de Vega en lia komedio ''La Aldehuela. 

Tradiciaj enspezofontoj estis agrikulturo (cerealoj) kaj ĉefe brutobredado kaj rilata komercado. Lastatempe kultura kaj rura turismo ekgravis (popola arkitekturo, historia heredo, piedirado).

 Vidu ankaŭ 
 Municipoj de la provinco Avilo

Notoj

Kategorio:Municipoj de Avilo